turjo4nis/wikipedia-bn-dump-20250701 huggingface dataset:
ভারতীয় উপকূলরক্ষী বাহিনী

ভারতীয় উপকূলরক্ষী বাহিনী ভারতের চতুর্থ সশস্ত্র বাহিনী, যা দেশের সুবিশাল উপকূল অঞ্চলে প্রহরা দেয়। ভারতীয় উপকূলরক্ষী বাহিনী ১৮ আগস্ট ১৯৭৮ প্রতিষ্ঠিত হয়। ভারতীয় উপকূলরক্ষী বাহিনী ভারতীয় নৌবাহিনী, মৎস্য অধিদপ্তর, রাজস্ব বিভাগের (শুল্ক এবং কেন্দ্রীয় ও রাজ্য পুলিশ বাহিনীর সঙ্গে ঘনিষ্ঠ সহযোগিতার মধ্যে কাজ করে।

ইতিহাস

ভারতীয় উপকূলরক্ষী বাহিনী স্টেশন তালিকা

সামগ্রী

সামরিক বিমান
ভারতীয় কোস্ট গার্ড পরিচালনা করে :

 ৩৮টি ডিও ২২৮ সামুদ্রিক নজরদারি বিমান
 4 এইচএল ধ্রুব ইউটিলিটি হেলিকপ্টার
 18 এইচএল চেতক ইউটিলিটি হেলিকপ্টার

বর্তমান জাহাজ

আরো দেখুন

তথ্যসূত্র

বহিঃসংযোগ
 
 Ministry of Defence site
 Indian Coast Guard orders six Griffon hovercraft 
 Indian Coast Guard Recruitment Website

ভারতের সামরিক বাহিনী
১৯৭৮-এ ভারতে প্রতিষ্ঠিত
ভারতীয় উপকূলরক্ষী বাহিনী
উপকূলরক্ষী বাহিনী
মটরশুঁটি

মটরশুঁটি হলো লেগিউম জাতীয় উদ্ভিদ Pisum sativum এর গোলাকার বীজ। প্রতিটি মটরশুঁটির মধ্যে বেশ কয়েকটি বীজ থাকে। যদিও এটি এক প্রকারের ফল, এটি মূলত সবজি হিসাবে রান্নায় ব্যবহৃত হয়। শুকনো মটরশুটি ছিলে ভেঙে দ্বিখণ্ডিত করে মটর ডাল তৈরি করা হয় ।

P. sativum একটি একবর্ষজীবী, দ্বিবীজপত্রী উদ্ভিদ। এটি বিশ্বের বিভিন্ন স্থানে শীত মৌসুমে চাষ করা হয়ে থাকে। গড়ে প্রতিটি মটরশুঁটির ওজন ০.১ হতে ০.৩৬ গ্রাম।  মটরশুঁটির বীজকে সবজি হিসাবে তাজা, জমাটবাঁধা, অথবা ক্যানে ভর্তি করে পরে রান্নায় ব্যবহার করা হয়।

বুনো মটরশুঁটি মধ্যপ্রাচ্য এবং নিকটপ্রাচ্যে খাওয়া হয়। প্রাচীন পুরাতাত্ত্বিক নিদর্শন অনুসারে নিওলিথিক যুগের সিরিয়া, তুরস্ক, এবং জর্ডান এ মটরশুঁটির খোঁজ পাওয়া গেছে। প্রাচীন মিশরের নীল নদের ব-দ্বীপ এলাকায় প্রায় ৪৮০০-৪৪০০ খ্রিস্টপূর্বাব্দে, এবং উচ্চ মিশরে ৩৮০০-৩৬০০ খ্রিস্টপূর্বাব্দে এর ব্যবহারের কথা উল্লেখ পাওয়া যায়। জর্জিয়াতে খ্রিস্টপূর্ব ৫ম সহস্রাব্দের দিকে এর ব্যবহার হতো। এসব এলাকার পূর্ব দিকে মটরশুঁটির ব্যবহার অনেক পরে শুরু হয়েছে। আফগানিস্তানে মটরশুঁটির নজীর পাওয়া যায় ২০০০ খ্রিস্টপূর্বাব্দ নাগাদ। পাকিস্তান ও উত্তর-পশ্চিম ভারতবর্ষের হরপ্পা এলাকায় ২২৫০-১৭৫০ খ্রিস্টপূর্বাব্দের দিকে মটরশুঁটির চাষ হতো। গাঙ্গেয় অববাহিকা এবং দক্ষিণ ভারতে খ্রিস্টপূর্ব ২য় সহস্রাব্দ নাগাদ মটরশুঁটির চাষ শুরু হয়।

পুষ্টিগুণ 
মটরশুঁটিতে শ্বেতসার রয়েছে। তবে এটি ফাইবার, প্রোটিন, ভিটামিন-এ, ভিটামিন-বি ৬, ভিটামিন-সি, ভিটামিন-কে, ফসফরাস, ম্যাগনেসিয়াম, তামা, আয়রন, দস্তা এবং লুটেইন সমৃদ্ধ।

বিশেষ কথা 
গ্রেগর জোহান মেন্ডেল তার বংশগতি সংক্রান্ত পরীক্ষাগুলিতে এই উদ্ভিদের সাহায্য নেন।

মটর গাছের অভিযোজন

মটর গাছ স্থলজ, স্বভোজী উদ্ভিদ। মটর লতাগাছ। এই উদ্ভিদে প্রধানত আরোহণের জন্য অভিযোজন ও পুষ্টিঘটিত অভিযোজন দেখা যায়। নিচে এ সম্পর্কে বিবরণ দেওয়া হল:
আরোহণের অভিযোজন:
মটর গাছের কাণ্ড খুব নরম ও দুর্বল। কাণ্ড খাড়াভাবে দাঁড়িয়ে থাকতে পারে না। যাতে গাছ ঠিকমতো আলো পায় সেজন্য কাণ্ড কোন আশ্রয় অবলম্বন করে উপরের দিকে ওঠে। এই রকম উদ্ভিদকে আরোহী উদ্ভিদ (Climbing Plants) বলা হয়। যে অঙ্গ উদ্ভিদকে উপরে উঠতে সাহায্য করে তাকে আরোহণ-অঙ্গ (Climbing Organs) বলে। মটর গাছের আকর্ষ (Tendril) আরোহণ-অঙ্গ হিসেবে কাজ করে।যৌগ পত্রের সামনের দিকের পত্রকগুলি আকর্ষে পরিবর্তিত হয়। পত্রক থেকে আকর্ষ উৎপন্ন হয় বলে এই রকম আকর্ষকে পত্রকাকর্ষ (Leaflet Tendril) বলে। এরা খুবই সুবেদী এবং সুযোগ পেলেই খাড়া কোন অবলম্বনকে জড়িয়ে ধরে উপরে ওঠে। ফলে কাণ্ডও উপরের দিকে এগিয়ে যেতে পারে।
মটর গাছের পাতার পত্রকগুলি আকর্ষে পরিবর্তিত হওয়ার ফলে পাতার সালোক সংশ্লেষের এলাকা কমে যায়। এই অভাব পূরণ করতে নিচে অবস্থিত উপপত্রগুলি পাতার মতো বড়ো হয় এবং সালোকসংশ্লেষে অংশ গ্রহণ করে।

পুষ্টিঘটিত অভিযোজন:
মটর গাছ স্বভোজী, সালোকসংশ্লেষ পদ্ধতিতে নিজেদের দেহে শর্করা জাতীয় খাদ্য উৎপন্ন করে। কিন্তু নাইট্রোজেন ঘটিত লবণের জন্য অনেকাংশে এদের একরকম ব্যাকটিরিয়ার উপর নির্ভরশীল হতে হয়।
তাই মটর গাছে মিথোজীৰীয় পুষ্টি (Symbiotic Nutrition) ঘটে। এদের মূলে ছোট ছোট গুটি (Nodules) থাকে। এই গুটির মধ্যে রাইজোবিয়াম (Rhizobium) নামে একরকম ব্যাকটিরিয়া বাসা বাঁধে। এই ব্যাকটিরিয়া বাতাসের নাইট্রোজেন আবদ্ধ করে উদ্ভিদের মূলকে দেয়। বিনিময়ে ব্যাকটিরিয়া মূল থেকে শর্করা-জাতীয় খাদ্যরস গ্রহণ করে। ফলে দুটি জীবই উপকৃত হয়। পারস্পরিক সহযোগিতার মাধ্যমে জীবের এই রকম পুষ্টি পদ্ধতিকে মিথোজীবীয় পুষ্টি (Symbiotic Nutrition) বলে।

তথ্যসূত্র 

সবজি
ভোজ্য কলাই
ফলমূল সবজি
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ইউরেশীয় পাত

ইউরেশীয় প্লেট একটি টেকটনিক প্লেট। ইউরেশিয়া মহাদেশের অধিকাংশ এই প্লেটের উপর অবস্থিত। ইউরেশিয়া মহাদেশ হচ্ছে ইউরোপ এবং এশিয়া মহাদেশের ভূভাগের যোগফল, যার থেকে উল্লেখযোগ্যভাবে বাদ যাবে ভারতীয় উপমহাদেশ, আরব উপদ্বীপ আর পূর্ব সাইবেরিয়ার চেরস্কি পর্বতমালার পূর্ব দিকের এলাকা। পশ্চিমে মধ্য আটলান্টিক শৈলশিরা এবং উত্তরে গাক্কেল শৈলশিরার মধ্যে অবস্থিত মহাসাগরীয় ভূত্বক ইউরেশিয়ার অর্ন্তভুক্ত।

এই পাতের পূর্ব দিকের সীমানার উত্তরে আছে উত্তর আমেরিকান পাত আর দক্ষিণে আছে ফিলিপাইন সাগর পাত, আর সম্ভবত ওখোটস্ক এবং আমুরিয়ান পাত। এর দক্ষিণ সীমানার পশ্চিমে আফ্রিকান পাত; মধ্যে আরবীয় পাত আর পূর্ব দিকে ইন্দো-অস্ট্রেলীয় পাত।

তথ্যসূত্র 

টেকটনিক প্লেট
Eurasia
Natural history of Asia
এশিয়ার ভূতত্ত্ব
Natural history of Europe
Geology of Europe
Environment of Iceland
Geology of Iceland
Geology of the Pacific Ocean
Geology of the Atlantic Ocean
ভূত্বকীয় পাত
ভারতের অর্থনৈতিক উন্নয়ন

ভারতের অর্থনৈতিক উন্নয়ন দেশের স্বাধীনোত্তর ইতিহাসে মোটামুটি সমাজতান্ত্রিক ধাঁচের নীতিতে পরিচালিত হয়। বিভিন্ন ক্ষেত্রে রাষ্ট্রীয় নিয়ন্ত্রণ; লাইসেন্স রাজ নামে পরিচিত বহুবিধ বিধি ও লাল ফিতের নীতি; এবং বিশ্ব অর্থনীতি থেকে বিচ্ছিন্নতা ছিল এই ব্যবস্থার বৈশিষ্ট্য। স্বাধীনতার পরবর্তী তিন দশকে ভারতে মাথাপিছু আয় বৃদ্ধির হার ছিল মাত্র ১%।  ১৯৮০-এর দশকের মধ্যভাগ থেকে অর্থনৈতিক উদারীকরণের মাধ্যমে ভারতের বাজার ধীরে ধীরে খুলে যেতে থাকে। ১৯৯১ সালের মৌলিকতর আর্থিক সংস্কার ও ২০০০-এর দশকে তার নবায়নের ফলে ভারত বাজারভিত্তিক ব্যবস্থা স্থাপনের পথে অগ্রসর হয়।

২০০০-এর দশকের শেষভাগে ভারতের অর্থনৈতিক বৃদ্ধির পরিমাণ দাঁড়ায় ৭.৫%, যা দেশের গড় দশকীয় আয়ের দ্বিগুণ। বিশ্লেষক মহলের ধারণা, ভারত আরও বাজার সংস্কারের ক্ষেত্রে আরো কতকগুলি মৌলিক পদক্ষেপ নিলেই এই হার বৃদ্ধি পাবে এবং ২০১১ সালের মধ্যে সরকার কর্তৃক স্থিরীকৃত লক্ষ্যমাত্রা ১০ শতাংশে উপনীত হবে। নিজ নিজ অর্থনৈতিক ক্ষেত্রে ভারতীয় রাজ্যগুলির নিজস্ব দায়িত্ব রয়েছে। রাজ্যক্ষেত্রে ১৯৯৮-২০০৮ বর্ষভিত্তিক বৃদ্ধির হার হল : গুজরাত (৮.৮%), হরিয়ানা (৮.৭%), দিল্লি (৭.৪%)। এই হার বিহার (৫.১%), উত্তরপ্রদেশ (৪.৪%) বা মধ্যপ্রদেশ (৩.৫%) রাজ্যের তুলনায় অনেক বেশি। ভারত বিশ্বে দ্বাদশ বৃহত্তম অর্থব্যবস্থা; ক্রয়ক্ষমতা সমতার নিরিখে বিশ্বে চতুর্থ বৃহত্তম ও মাথাপিছু জিডিপি (নমিন্যাল) ও মাথাপিছু জিডিপি (পিপিপি) অনুযায়ী বিশ্বে যথাক্রমে ১২৮তম ও ১১৮তম।

ভারতে জীবনযাত্রার মান উত্তরোত্তর বৃদ্ধি পেলেও জনসংখ্যার ৭৫.৬ শতাংশের দৈনিক ক্রয়ক্ষমতা সমতা ২ মার্কিন ডলারেরও কম, এবং নমিন্যাল ক্ষেত্রে তা ০.৫ মার্কিন ডলারের কাছাকাছি। ভারতীয়দের দুই তৃতীয়াংশ প্রত্যক্ষ বা পরোক্ষভাবে গ্রামাঞ্চলে কৃষিকাজ থেকে জীবিকানির্বাহ করেন। আবার জিডিপির অংশ হিসেবে নগর ও মহানগরগুলি ভারতীয় অর্থনীতির দুই তৃতীয়াংশের গঠনকর্তা।

ভারতের অর্থনৈতিক সংস্কার প্রক্রিয়া অত্যন্ত দ্রুত সারা হচ্ছে। বিশ্ব ব্যাংকের মতে সর্বাধিক গুরুত্ব আরোপ প্রয়োজন পাবলিক সেক্টর সংস্কার, পরিকাঠামো, কৃষি ও গ্রামীণ উন্নয়ন, শ্রম আইনের অপসারণ, পিছিয়ে পড়া রাজ্য ও এইচআইভি/এইডস-এর ক্ষেত্রে। ২০০৮ সালের ইজ অফ ডুইং বিজনেস ইনডেক্স অনুসারে ভারতের স্থান ১২০তম। উল্লেখ্য এই ইনডেক্সে গণপ্রজাতন্ত্রী চিন ও ব্রাজিলের স্থান যথাক্রমে ৮৩তম ও ১২০তম।

তথ্যসূত্র

বহিঃসংযোগ 
 India and the Knowledge Economy - a World Bank Institute report.
 Finance Ministry of India
 Economy of India
 India in Business- Official website for Investment and Trade in India
 Taxation
 Reserve Bank of India's database on the Indian economy
 India Brand Equity Foundation
 Ernst & Young 2006 report on doing Business in India
 Department of Public Enterprises
 Chindia: The next Decade Senior Business Week writer Pete Engardio, credited for having made the Chindia neologism famous, compares the rise of both China and India in this online video conference. (video)
 India Economy Watch - search engine
 CIA - The World Factbook -- India 
 Cheers! India is now a trillion dollar economy by Venkatesan Vembu, Daily News & Analysis
 Gross Domestic Product Growth - India 
 Annual Inflation Rate - India 
 Software on Indian Taxes Taxation software for all Indian Tax Needs

ভারতের অর্থনীতি
এশিয়ার উন্নয়ন
আদা

আদা একটি উদ্ভিদের পরিবর্তিত কাণ্ড যা মানুষের মসলা এবং ভেষজ ওষুধ হিসাবে ব্যবহৃত হয়। মশলা জাতীয় ফসলের মধ্যে আদা অন্যতম। আদা খাদ্যশিল্পে, পানীয় তৈরীতে, আচার, ঔষধ ও সুগন্ধি তৈরীতে ব্যবহার করা হয়। আদা সেই প্রথম মশলা গুলির মধ্যে একটি যা এশিয়া থেকে ইউরোপে রপ্তানি করা হয়েছিল। যা মূলত মশলার বাণিজ্যের মাধ্যমে পৌঁছেছিল। প্রাচীন গ্রীস এবং রোমানরা এটি ব্যবহার করত। আদা খেলে ঠাণ্ডা সেরে যায়।

বৈশিষ্ট্য 

আদা গাছ বহুবর্ষজীবী উদ্ভিদ। এর কাণ্ড মাটির নিচে থাকে। খাদ্য সঞ্চয়ের ফলে কাণ্ড মোটা হয়ে গ্রন্থির আকার ধারণ করে। একে গ্রন্থিকাণ্ড বলে। মাটির নিচে রসালো গ্রন্থি কাণ্ড সমান্তরাল ভাবে অবস্থান করে। এতে সুস্পষ্ট পর্ব ও পর্বমধ্য দেখা যায়। কাণ্ড থেকে অস্থানিক মূল বেরিয়ে মাটিতে থাকে। মাটির উপরে পাতা দেখা যায়। আদা গাছের ভূ-নিম্নস্থ পরিবর্তিত কাণ্ড বা গ্রন্থিকাণ্ড মশলা হিসেবে ব্যবহার করা হয়।

বিবরণ 
আদা ছোট রাইজোম জাতীয় বীরুৎ। এদের রাইজোম সুগন্ধী ও ঝাঁঝালো স্বাদযুক্ত। এর ভিতরের রং ফিকে হলুদ। গাছটি ২ থেকে ৩ ফুট উচু হতে দেখা যায়। এর পাতাগুলি সুন্দর ভাবে সাজানো থাকে।

ঔষধি ব্যবহার 
এটি ভেষজ ঔষধ। মুখের রুচি বাড়াতে ও বদহজম রোধে আদা শুকিয়ে চিবিয়ে খাওয়া হয়। অধিকন্ত সর্দি, কাশি, আমাশয়, জন্ডিস, পেট ফাঁপায় আদা চিবিয়ে বা রস করে খাওয়া হয়।  আদা আপনার গোপন সমস্যা দূর করবে আবার আদা একটি মহা ঔষধি।বাড়াবে
হৃদযন্ত্রের কার্যকারিতা ঠিকমতো বজায় রাখতে আদা সাহায্য করে।

বিস্তৃতি 
অর্থকরী ফসলের চেয়ে আদা চাষ করা লাভজনক। বাংলাদেশের টাঙ্গাইল, ময়মনসিংহ, রংপুর, গাইবান্ধা, লালমনিরহাট, নীলফামারী, পঞ্চগড় ও পার্বত্য জেলাগুলোতে ব্যাপকভাবে আদা চাষ হয়ে থাকে। ভারতের পশ্চিমবঙ্গ রাজ্যের অনেক জায়গায় আদার চাষ হয়।

চাষাবাদ 
উপযুক্ত জমি ও মাটি - জল নিকাশের সুব্যবস্থা আছে এমন উঁচু বেলে-দো-আঁশ মাটি ষআদা চাষের জন্য উপযোগী।

বীজ রোপণ-ফাল্গুন থেকে বৈশাখ মাস(এপ্রিলের দ্বিতীয় সপ্তাহ থেকে মে মাস) পর্যন্ত লাগানো যায়। সাধারণত ১২-১৫ গ্রাম ওজনের ১-২ টা অংকুর বিশিষ্ট কন্দ লাগানো হয়। ৪০-৪৫ সে.মি. দূরে দূরে সারি করে ২০ সে.মি. দূরে ৫ সে.মি. গভীরে আদা লাগানো হয়। কন্দ লাগানো পর ভেলী করে দিতে হয়। প্রতি হেক্টরে ১০০০ কেজি বীজের প্রয়োজন হয়।
 
ফসল সংগ্রহ -আদা লাগানোর ৯-১০ মাস পর উঠানোর উপযোগী হয়। গাছের প্রায় সব পাতা শুকিয়ে গেলে আদা তোলা হয়। ফলন প্রতি হেক্টরে ১২-১৩ টন। সাধারণত ডিসেম্বর-জানুয়ারি মাসে আদা উত্তোলন করা হয়।

পুষ্টি গুণ 
আদায় প্রোটিন ২·৩%, শ্বেতসার ১২·৩% , আঁশ ২·৪% , খনিজ পদার্থ, ১·২% জল ৮০·৮% ইত্যাদি উপাদান বিদ্যমান।

গুণাগুণ 
 জ্বর, ঠাণ্ডা লাগা, ব্যথায় আদা উপকারী।
 অতিরিক্ত ওজন কমাতে আদা সাহায্য করে।
 বসন্ত রোগে এর রস উপকারী।
 আদার রস শরীর শীতল করে।
 হৃৎপিণ্ডের জন্য উপকারী। এক টুকরো আদা চিবিয়ে তার রস নিয়মিত খেলে হৃদপিণ্ড ভালো থাকে। হৃদরোগের হাত থেকে রক্ষা পাওয়া যায়।
 কাশি এবং হাঁপানির জন্য আদার রসের সাথে মধু মিশিয়ে সেবন করলে বেশ উপশম হয়।

চিত্রশালা

তথ্যসূত্র 

মসলা
ঔষধি উদ্ভিদ
ভারতীয় মসলা
ফল

ফল শব্দটি বিভিন্ন পরিস্থিতে বিভিন্ন ভাবে ব্যবহার করা হয়। যেমন খাবার তৈরিতে এবং আর জীববিজ্ঞানে ব্যবহৃত ফল শব্দটি সমার্থক নয়। ফল বলতে কোন সপুষ্পক উদ্ভিদ, যা বীজ ছড়ায়। এ বীজ গাছে থাকলে তাকে অনেক সময় ফল বলা যায় আবার বীজ ফলের মধ্যও অবস্থান করে তবে সকল বীজই ফল হতে আসে না। আবার কোনো কোন ফল ফুল থেকে নাও হতে পারে।

উদ্ভিদবিজ্ঞানের ফল এবং রান্নার ফল 

উদ্ভিদবিজ্ঞানের মতে ফল এমন অনেক ফলই রান্নায় বা খাবার তৈরিতে সবজি হিসেবে বিবেচিত হয়, কারণ এগুলো মিষ্টি নয়। এ ধরনের ফলের মধ্যে রয়েছে, টমেটো, বেগুন, মটরশুটি, সিম, ভুট্টা, কুমড়া, লাউ, নানা ধরনের মরিচ এবং মসলা ইত্যাদি। এমন খুব কম রান্নার ফল রয়েছে যা উদ্ভিদবিজ্ঞানের মতে ফল নয়।

তথ্যসূত্র

বহিঃসংযোগ 

Images of fruit development from flowers at bioimages.vanderbilt.edu
 Fruit and seed dispersal images at bioimages.vanderbilt.edu
 Fruit Facts  from California Rare Fruit Growers, Inc.
 Encyclopedia Britannica 1911 on Fruit
 Photo ID of Fruits  by Capt. Pawanexh Kohli

ফল
পরাগায়ন
খাদ্যের ধরন
জলপাই

জলপাই একটি গ্রীষ্মমণ্ডলীয় টক ফল। এর বৈজ্ঞানিক নাম Elaeocarpus serratus। এটি সিলন অলিভ (Ceylon olive) নামেও পরিচিত। ভারতীয় উপমহাদেশ, বাংলাদেশ, ইন্দোচীন ও দক্ষিণ-পূর্ব এশিয়ার বিভিন্ন অঞ্চলে এই ফল উৎপাদিত হয়।

জলপাই অনেকেই জয়তুন-এর সাথে এক করে ফেলে, যদিও এ দুটি সম্পূর্ণ আলাদা ফল।

বর্ণনা 
জলপাই গাছ মাঝারি আকারের, ১০ থেকে ১২ মিটার পর্যন্ত উঁচু হতে পারে। শীতকালে পাতা ঝরে পড়ে, ফেব্রুয়ারি-মার্চ মাসে নতুন পাতা আসে। সেই সঙ্গে আসে ক্ষুদ্র ক্ষুদ্র সাদা ফুল।

জলপাই ফলের জন্য বিখ্যাত হলেও এর ফুলের সৌন্দর্য অসাধারণ। সারা গাছজুড়ে অসংখ্য ফুলের যে মেলা বসে, তার সৌন্দর্য উপেক্ষা করা কঠিন। গ্রীষ্মের মাঝামাঝি মলিন সাদা রঙের থোকা থোকা ফুলগুলো ফোটে। ফল খাবার উপযোগী হয় শরৎ-হেমন্তে। তখন ফলের বাইরের আবরণ সবুজের কাছাকাছি একটি বিশেষ রঙ ধারণ করে। এ কারণে জলপাই রঙ সবার কাছে একটি বিশেষ রঙ হিসেবে পরিচিত। জলপাইয়ের গড়ন প্রায় আমড়ার মতোই। তবে আমড়ার চেয়ে আকারে ছোট। এর পাতলা আবরণের ভেতর থাকে খাবার উপযোগী শাঁস ও একটি শক্ত আঁটি বা বীজ।

কাঁচা ফলের শাঁস কিছুটা টক, যা ইঙ্গিত দেয় যে এটি ভিটামিন সি এর একটি ভাল উৎস। গবেষণায় দেখা গেছে, এই ফল খনিজ, ভিটামিন, ফাইবার এবং মূল্যবান অ্যান্টিঅক্সিডেন্ট সমৃদ্ধ।

একটি ফলের ওজন ১৫.৭৮ থেকে ২২.৪৬ গ্রাম, দৈর্ঘ  ৪.০৭ থেকে ৪.৪৯ সে:মি:, ব্যাস ২.৬২ থেকে ২.৮৯ সে:মি: হয়ে থাকে। ফলের রং হয় গাঢ় সবুজ, একটি বাদামী বীজ থাকে ফলের মধ্যখানে, বীজের চারপাশ ঘিরে থাকে টক-মিষ্টি স্বাদের শাঁস।

পুষ্টিগুণ
প্রতি ১০০ গ্রাম জলপাইয়ে খাদ্যশক্তি ৭০ কিলোক্যালরি, ৯ দশমিক ৭ শর্করা, ৫৯ মিলিগ্রাম ক্যালসিয়াম, ১৩ মিলিগ্রাম ভিটামিন সি।

উপকারিতা

 রোগ প্রতিরোধ ক্ষমতা বাড়ায়: জলপাই প্রাকৃতিক অ্যান্টিঅক্সিডেন্ট। এতে প্রচুর পরিমাণে ভিটামিন সি আছে। সর্দি, জ্বর ইত্যাদি দূরে থাকে। রোগ প্রতিরোধ ক্ষমতা বাড়ে।
 ডায়াবেটিস নিয়ন্ত্রণ করে: জলপাই রক্তের চিনি নিয়ন্ত্রণে রাখতে সাহায্য করে।

ব্যবহার 
জলপাই বাংলাদেশে একটি সুপরিচিত ফল। কাঁচা জলপাই বেশ পুষ্টিকর, প্রচুর ভিটামিন সি সমৃদ্ধ। কাঁচা ফল টাটকা, রান্না করে ও আচার তৈরী করে খাওয়া হয়। ভিটামিন সি' জাতীয় ফল হলো জলপাই। মোটামুটি শীতকালীন সময়েই এই জলপাইয়ের দেখা পাওয়া যায়। তবে সারা  বছর তো আর জলপাই পাওয়া যায় না। তাই জলপাইয়ের আচার তৈরি করে এটি অনেকদিন সংরক্ষণ করা যেতে পারে। এই আচার যেকোন সময়ে ভাত, খিচুড়ির সঙ্গে খাওয়া যেতে পারে।

জলপাই আচারের জন্য দুর্দান্ত। জিভে জল আনা জলপাই আচার তৈরির জন্য কাঁচা ফলগুলি প্রথমে সেদ্ধ করা হয়। তারপর কড়াইতে তেল গরম করে তাতে বিভিন্ন মসলার মধ্যে ঢেলে দিয়ে পরে চিনি ও জল দিয়ে আবার কিছুক্ষণ রান্না করার পর ঠাণ্ডা করে পরিবেশন বা সংরক্ষণ করা হয়।

জলপাই গাছ বহুবর্ষজীবী গাছগুলির মধ্যে একটি।  অর্থনৈতিক ও পরিবেশগত সুবিধার কারণে এটি একটি সম্পদ হিসাবে বিবেচিত হয়। এর ফলের অনেক উপকারিতা রয়েছে, কারণ এটি একটি সম্পূর্ণ খাদ্য।আর এটি থেকে তেল বের করা হয়, যার স্বাস্থ্য, পুষ্টি ও প্রসাধনী উপকারিতা রয়েছে। এর অনেক রেফারেন্সে উল্লেখ করা হয়েছে এবং অনেক গবেষণা এটিকে ঘিরে তৈরি করা হয়েছে। এর একটি বিশেষ পবিত্রতা রয়েছে সমস্ত ইব্রাহিমীয় ধর্ম সম্বন্ধে।

তথ্যসূত্র 

ফল
ভোজ্য উদ্ভিদ
আসামের উদ্ভিদ
বাংলাদেশের উদ্ভিদ
কর্ণাটকের উদ্ভিদ
শ্রীলঙ্কার উদ্ভিদ
১৭৫৩-এ বর্ণিত উদ্ভিদ
শাংহাই মাস্টার্স

শাংহাই মাস্টার্স পুরুষ পেশাদার টেনিস খেলোয়াড়দের জন্য একটি বাৎসরিক টেনিস প্রতিযোগিতা। এ প্রতিযোগিতা চীনের শাংহাই শহরের কিঝং ফরেস্ট স্পোর্টস এরিনায় প্রতিবছর অক্টোবর মাসে অনুষ্ঠিত হবে। এর উদবোধনী আসর ২০০৯ সালের ১৮ অক্টোবর শুরু হওয়ার কথা।

টেনিস টুর্নামেন্ট
হার্ড কোর্ট টেনিস প্রতিযোগিতা
২০০৯-এ প্রতিষ্ঠিত পুনরাবৃত্ত ক্রীড়া ঘটনা
২০০৯-এ চীনে প্রতিষ্ঠিত
কাঠ

কাঠ বা কাষ্ঠ একটি জৈব পদার্থ। প্রধানত গাছের মাধ্যমিক(Secondary) জাইলেম (xylem) থেকে উৎপন্ন হয়। কাঠ মূলত গাছের অভ্যন্তরীণ অংশ যা সেলুলোজ, হেমিসেলুলোজ ও পেকটিন দ্বারা গঠিত। জীবন্ত গাছের এই অংশটি মাটি থেকে গাছের পাতা ও অন্যান্য বর্ধনশীল অংশে পানি ও প্রয়োজনীয় পুষ্টি বহন করে সরবরাহ করে। কাঠে লিগনিনের প্রাচুর্য্য থাকায় কাঠ গাছকে দৃঢ়তা প্রদান করে যার ফলে সহজেই গাছের বৃদ্ধি ঘটতে পারে এবং গাছ সোজা হয়ে দাঁড়াতে পারে। তবে সরাসরি গাছ থেকে পাওয়া কাঠ ছাড়াও একই রকম বৈশিষ্ট্য সম্পন্ন অন্যান্য বৃক্ষজাত বস্তু এবং কাঠ, কাঠের চিলতে বা আঁশ থেকে প্রযুক্তিগত উপায়ে পাওয়া বস্তুকেও কাঠ বলা হয়।

যুগ যুগ ধরে মানুষ কাঠকে জ্বালানী হিসেবে ব্যবহার করে আসছে। তাছাড়া ঘরবাড়ি, যন্ত্রপাতি, অস্ত্রশস্ত্র প্রভৃতি তৈরি করার কাজে, জিনিসপত্র প্যাকেটজাত করনে, কাগজশিল্পে কাঠ অনেককাল আগে থেকে ব্যবহৃত হয়ে আসছে। শিল্পকলার ক্ষেত্রে কাঠ একটি জনপ্রিয় মাধ্যম। কার্বন ডেটিং পদ্ধতির মাধ্যমে, এবং কোন কোন প্রজাতির কাঠের ক্ষেত্রে ডেনড্রোক্রনোলজীর মাধ্যমে, কাঠের বয়স নির্ধারণ করা যায় এবং এ থেকে কোন কাষ্ঠনির্মিত বস্তু কবে তৈরি করা হয়েছে তা নির্ধারণ করা যায়। কাঠের ভেতরের চক্রাকার আংটি বা রিং(ring)এর প্রস্থে এবং আইসোটোপীয় প্রাচুর্য্যের বছরওয়ারী পার্থক্য থেকে সেই যুগের বা সময়ের জলবায়ু সম্পর্কে ধারণা পাওয়া যায়

গ্যালারি

পাদটীকা 
 
 Shigo, Alex. (1986) A New Tree Biology Dictionary. Shigo and Trees, Associates. 
 The Wood in Culture Association

তথ্যসূত্র 

 
জ্বালানি
আসবাব তৈরি উপকরণ
দৃশ্যকলা উপকরণ
নির্মাণ উপাদান
বনবিজ্ঞান
প্রাকৃতিক উপাদান
বৃক্ষ
কাঠের কাজ
উপাদান
প্রাকৃতিক সম্পদ
উদ্ভিদবিজ্ঞান
উদ্ভিদের শরীরস্থান
বনজ দ্রব্য
ভারতের ধর্মবিশ্বাস

ভারতের জনসংখ্যার প্রায় ৮০% মানুষ হিন্দু বা সনাতন ধর্মে বিশ্বাসী। দ্বিতীয় বৃহত্তম ধর্মীয় সম্প্রদায় ইসলাম জনসংখ্যার প্রায় ১৪.২%। অন্যান্য ধর্মের প্রতি হিন্দুধর্মের বদান্যতা লক্ষ্য করে জন হার্ডন লিখেছেন, “যদিও সাম্প্রতিক হিন্দুধর্মের সর্বাপেক্ষা লক্ষ্যনীয় বৈশিষ্ট্য হল এর অ-হিন্দু রাষ্ট্র প্রতিষ্ঠা, যেখানে সব ধর্মই সমান;...”

দেশজ অন্যান্য ভারতীয় ধর্ম হল বৌদ্ধধর্ম, জৈনধর্ম ও শিখধর্ম। প্রাচীন ভারতে দুই প্রকার দার্শনিক ভাবধারা লক্ষিত হত; যথা – শ্রমণ ধর্ম ও বৈদিক ধর্ম। এই সমান্তরাল ভাবধারাদুটি সহস্রাধিক বছর ধরে একত্রে অবস্থান করেছিল। বৌদ্ধধর্ম ও জৈনধর্ম উভয়েই ছিল শ্রমণ প্রথার প্রবহমান ঐতিহ্য। অন্যদিকে আধুনিক হিন্দুধর্ম বৈদিক ধর্ম থেকে উদ্ভূত। এই সহাবস্থানকারী ধর্মবিশ্বাসগুলি পরস্পর দ্বারা প্রভাবিতও হয়েছিল।

ভারতের জনসংখ্যার দুই শতাংশ মানুষ খ্রিষ্টধর্মাবলম্বী। জরথুস্ট্রবাদ ও ইহুদি ধর্ম ভারতে এক অতি প্রাচীন ইতিহাসের অধিকারী। ভারতে সহস্রাধিক জরথুস্ট্রবাদী ও ইহুদি দেখা যায়।

আন্তর্ধর্মবিবাহ খুব একটা সুপ্রচলিত না হলেও, ভিন্ন ধর্মীদের প্রতি ভারতীয়রা সাধারণত সহিষ্ণু ও ধর্মনিরপেক্ষ মনোভাবাপন্ন। সাম্প্রদায়িক সংঘাত সমাজের মূলস্রোতের সমর্থন এদেশে পায় না। মনে করা হয়, ধর্মীয় সংঘাতের কারণ যত না আদর্শগত তার থেকে অনেক বেশি রাজনৈতিক। ভারতের ধর্মবৈভিন্ন্য সরকারের সর্বোচ্চ স্তর অবধি প্রসারিত। ভারতীয় সংবিধানে ভারত রাষ্ট্রকে ধর্মনিরপেক্ষ প্রজাতন্ত্র ঘোষণা করা হয়। এই ব্যবস্থায় নৈতিকতা ও আইনশৃঙ্খলাগত কিছু বিধিনিষেধ ব্যতীত অন্য সর্বত্র ভারতীয় নাগরিকদের স্বাধীনভাবে তাদের ধর্ম পালনের সুযোগ দেয়।

তথ্যসূত্র

পাদটীকা

বহিঃসংযোগ 
ভারতের ধর্মব্যবস্থা
 

পরিসংখ্যান
 

রিপোর্ট
 

এশিয়ার ধর্মবিশ্বাস
দেশ অনুযায়ী ধর্মবিশ্বাস
ধর্মবিশ্বাস
ভারতে ধর্ম
ধর্মীয় জনপরিসংখ্যান
ভারতের স্থাপত্য

ভারতীয় স্থাপত্য ভারতের ইতিহাস সংস্কৃতি ও ধর্মব্যবস্থা থেকে সঞ্জাত। সময়ের সঙ্গে সঙ্গে ভারতীয় স্থাপত্য উন্নতি লাভ করেছে এবং ভারতের বহুসহস্রাব্দ-প্রাচীন ইতিহাসে বিশ্বের বিভিন্ন অঞ্চল ও দেশের সঙ্গে সাংস্কৃতিক আদানপ্রদানের সুবাদের একাধিক বহিঃপ্রভাবকে সাঙ্গীকৃত করেছে। যে স্থাপত্যরীতি ভারতে অনুশীলিত হয় তা দেশের প্রতিষ্ঠিত ঐতিহ্য ও বহিরাগত সাংস্কৃতিক সংযোগের পরীক্ষানিরীক্ষা ও প্রয়োগের ফসল।

প্রাচ্য সভ্যতা প্রাচীন হলেও আধুনিক ভারত রাষ্ট্রে বিভিন্ন সমকালীন মূল্যবোধেরও প্রতিফলন দেখা যায়। ১৯৯১ সালের অর্থনৈতিক সংস্কারের পর যখন ভারত বিশ্ব অর্থনীতির সঙ্গে আরও ঘনিষ্ঠ সূত্রে আবদ্ধ হয় তখন দেশের নগরাঞ্চলীয় স্থাপত্যের চরম উন্মেষ ঘটে। বর্তমান যুগেও ঐতিহ্যশালী বাস্তুশাস্ত্র ভারতের স্থাপত্যে গভীর প্রভাব বিস্তার করে থাকে।

চিত্রশালা

আরও দেখুন 
 ভারতের স্থানীয় স্থাপত্য
 রাজস্থানী স্থাপত্য

টীকা

তথ্যসূত্র 

 Chandra, Pramod (2008), South Asian arts, Encyclopedia Britannica.
 Foekema, Gerard (1996), A Complete Guide to Hoysaḷa Temples, Abhinav Publications, .
 Gast, Klaus-Peter (2007), Modern Traditions: Contemporary Architecture in India, Birkhäuser, .
 Lach, Donald F. (1993), Asia in the Making of Europe (vol. 2), University of Chicago Press, .
 Livingston, Morna & Beach, Milo (2002), Steps to Water: The Ancient Stepwells of India, Princeton Architectural Press, .
 Moffett etc. (2003), A World History of Architecture, McGraw-Hill Professional, .
 Piercey, W. Douglas & Scarborough, Harold (2008), hospital, Encyclopedia Britannica.
 Possehl, Gregory L. (1996), "Mehrgarh", Oxford Companion to Archaeology edited by Brian Fagan, Oxford University Press.
 Rodda & Ubertini (2004), The Basis of Civilization-Water Science?, International Association of Hydrological Science, .
 Savage, George (2008), interior design, Encyclopedia Britannica.
 Sinopoli, Carla M. (2003), The Political Economy of Craft Production: Crafting Empire in South India, C. 1350-1650, Cambridge University Press, .
 Sinopoli, Carla M. (2003), "Echoes of Empire: Vijayanagara and Historical Memory, Vijayanagara as Historical Memory", Archaeologies of memory edited by Ruth M. Van Dyke & Susan E. Alcock, Blackwell Publishing, .
 Singh, Vijay P. & Yadava, R. N. (2003), Water Resources System Operation: Proceedings of the International Conference on Water and Environment, Allied Publishers, .
 Teresi, Dick (2002), Lost Discoveries: The Ancient Roots of Modern Science—from the Babylonians to the Maya, Simon & Schuster, .

বহিঃসংযোগ 

 WA India Country Page, World Architecture, India Country Page
 Kamiya, Taeko, The Architecture of India.

ভারতের স্থাপত্য
ভারতের ভূতত্ত্ব

ভারতের ভূতত্ত্ব প্রায় ৪৫৭ কোটি বছর আগে পৃথিবীর ভূতাত্ত্বিক বিবর্তনের সঙ্গে শুরু হয়েছিল।ভারতের বিবিধ প্রকারের ভূতত্ত্ব রয়েছে।ভারতে বিভিন্ন অঞ্চলে বিভিন্ন প্রকার ভূতাত্ত্বিক পর্বে সমস্ত ধরনের শিলা ধারণ করে।এই শিলার মধ্যে কিছু খারাপভাবে বিকৃত হয়। খনিজ পদার্থ সঞ্চয়ের বৈচিত্র্য অনেক পরিমাণে এই উপমহাদেশে খুঁজে পাওয়া গেছে।এমনকি জীবাশ্ম লিপিবদ্ধের ক্ষেত্রে এই অঞ্চলের মধ্য মেরুদন্ডী অমেরুদন্ডী এবং গাছপালা জীবাশ্ম অন্তর্ভুক্ত করা হয়।ভারতীয় উপমহাদেশের সিংহভাগ নিয়ে গঠিত ভারত ভারতীয় টেকটনিক পাত ও ইন্দো-অস্ট্রেলীয় পাতের মধ্যে স্থিত একটি গৌণ পাতের উপর অবস্থিত। ভারতের প্রধান ভূতাত্ত্বিক প্রক্রিয়াটি শুরু হয় আজ থেকে ৭৫,০০,০০,০০০ বছর আগে, যখন দক্ষিণের অতিমহাদেশ গন্ডোয়ানার অংশ হিসাবে ভারতীয় উপমহাদেশ উত্তর-পূর্ব দিকে সরতে শুরু করে। তৎকালীন অসংগঠিত ভারত মহাসাগরব্যাপী এই সরণ স্থায়ী হয় ৫০,০০,০০,০০০ বছর। এর পরে উপমহাদেশটির সঙ্গে ইউরেশীয় পাতের সংঘর্ষ ঘটে এবং উপমহাদেশের পাতটি ইউরেশীয় পাতের তলায় অবনমিত হয়ে গ্রহের উচ্চতম পর্বত হিমালয়ের উত্থান ঘটায়। ভারতের ভৌগোলিক স্থলাঞ্চল তিন ভাগে ভাগ কয়ারা যায় যথা ডেকান ট্রাপ বা দাক্ষিনাত্যের মালভুমি, গন্ডোয়ানা ও বিন্ধ্য সারি।

ভারতের ভূতত্ত্ব
ভারতের ভূগোল
সিন্ধুঘোটক

সিন্ধুঘোটক (দ্বিপদী নাম Odobenus rosmarus) হলো এক প্রকারের জলজ স্তন্যপ্রায়ী প্রাণী। এদের বাস উত্তর মেরুর কাছাকাছি উত্তর মহাসাগর এবং উত্তর গোলার্ধের মেরু-সন্নিহিত অঞ্চলে। সিন্ধুঘোটক হলো Odobenidae পরিবারের Odobenus গণের একমাত্র জীবিত প্রজাতি। এটি ৩টি উপপ্রজাতিতে বিভক্ত: আটলান্টিক মহাসাগরীয় সিন্ধুঘোটক (O. rosmarus rosmarus), প্রশান্ত মহাসাগরীয় সিন্ধুঘোটক (O. rosmarus divergens) এবং লাপতেভ সাগরের সিন্ধুঘোটক (O. rosmarus laptevi)। ইংরেজিতে একে ওয়ালরাস ডাকা হয়।

সিন্ধুঘোটকের মুখে হাতির দাঁতের মতো দীর্ঘ দাঁত রয়েছে। এছাড়া এদের মুখে গোঁফ আছে। এদের দেহ মোটা থলথলে। প্রশান্ত মহাসাগরীয় পুরুষ সিন্ধুঘোটকের ওজন পর্যন্ত হয়। ফ্লিপার-পদ (pinniped) প্রাণীদের মধ্যে কেবল হস্তি সীলমাছের ওজনই সিন্ধুঘোটকের চাইতে বেশি।  সিন্ধুঘোটক অগভীর সমূদ্রে বাস করে। জীবনের অধিকাংশ সময় এরা সমুদ্রের বরফের মধ্যে কাটায়। এদের প্রধান খাদ্য হলো বেন্থিক শামুক ও ঝিনুক। এরা দীর্ঘজীবী এবং সামাজিক প্রাণী।

উত্তর মেরুর কাছাকাছি আদিবাসী জনগোষ্ঠীর জীবন ও খাদ্যাভ্যাসে সিন্ধুঘোটকের গুরুত্বপূর্ণ স্থান রয়েছে। দীর্ঘকাল ধরেই সেখানকার আদিবাসীরা সিন্ধুঘোটক শিকার করে আসছে। সিন্ধুঘোটকের মাংস, চর্বি, দাঁত, এবং অস্থিকে আদিবাসীরা বিভিন্ন কাজে ব্যবহার করে। ১৯ ও ২০ শতকে চর্বি ও দাঁতের জন্য সিন্ধুঘোটকদের বাণিজ্যিকভাবে শিকার করা শুরু হয়েছিলো। ফলে সেসময় সিন্ধুঘোটকের সংখ্যা আশঙ্কাজনকভাবে কমে যায়। বর্তমানে বিশ্বজুড়ে সিন্ধুঘোটকের সংখ্যা বাড়লেও আটলান্টিক ও লাপ্তেভ সাগরে সিন্ধুঘোটকের সংখ্যা এখনও বাড়েনি।

নামের উৎস 
ইংরেজি ওয়ালরাস নামের উৎস হলো ওলন্দাজ ভাষার শব্দ ওয়ালভিস walvis (তিমি) এবং রস ros ("ঘোড়া"), অথবা ওয়াল wal ("উপকূল") এবং রিউস reus ("দৈত্য").। তবে সবচেয়ে সম্ভাব্য নামের উৎস হলো প্রাচীন নর্স ভাষার শব্দ হ্রসভালর (hrossvalr,) যার অর্থ ঘোড়া-তিমি। সম্ভবত এখান থেকেই শব্দটি ওলন্দাজ ও অন্যান্য উত্তরীয়-জার্মান ভাষায় walros বা Walross হিসেবে এসেছে।

ইংরেজি ভাষায় ওয়ালরাসের আদি নাম ছিলো মোর্স (morse) এসেছে স্লাভীয় ভাষা থেকে।  রুশ ভাষাতেও এর নাম морж (মোরশ) , পোলীয় ভাষায় মর্স (mors) এবং ফিনীয় ভাষায় মুরসু (mursu)।

ওয়ালরাসের বৈজ্ঞানিক নাম Odobenus এসেছে প্রাচীন গ্রিক odous (দাঁত) এবং বাইনো (baino) (হাঁটা) হতে। পানি থেকে ওঠার সময়ে ওয়ালরাস দাঁতের সাহায্য নিয়ে থাকে । অন্য অংশ অর্থাৎdivergensতেসেছে লাতিন ভাষা থেকে।

তথ্যসূত্র 

স্তন্যপায়ী প্রাণী
জলজ প্রাণী
১৭৫৮-এ বর্ণিত স্তন্যপায়ী
এশিয়ার স্তন্যপায়ী
কানাডার স্তন্যপায়ী
উত্তর আমেরিকার স্তন্যপায়ী
মার্কিন যুক্তরাষ্ট্রের স্তন্যপায়ী
ইউরোপের স্তন্যপায়ী
সামুদ্রিক স্তন্যপায়ী প্রাণী
কার্ল লিনিয়াস কর্তৃক নামকরণকৃত ট্যাক্সা
আলোকের পরিবর্তনশীল বেগ

আলোকের পরিবর্তনশীল বেগ (variable speed of light (VSL)) হল এমন এক তত্ব যা আইনস্টাইঙ্কে নাকচ করে। এই তত্বের উদ্ভাবক হলেন আমেরিকার ইম্পিরিয়াল কলেজের ফিজিক্সের প্রফেসর জেও মাগাইজু। ওনার বক্তব হল relitivity অনুযায়ী আলোর গতিকে যে ধ্রুবক ভাবা হয়েছে তা মোটেও ঠিক নয়। মহাবিশব আরম্ভের পর থেকে আলোর বেগ কমে আসছে। এরই ওপর ভিত্তি করে তিনি বাতিল করে দিতে চান relitivity এবং সংশ্লিষ্ট সমীকরণসমূহ।

বহিঃসংযোগ 
 http://www.phys.unsw.edu.au/einsteinlight/jw/module6_constant.htm

পদার্থবিজ্ঞান
অনুকল্প
তড়িচ্চুম্বকীয় বিকিরণ
আলো
বিশেষ আপেক্ষিকতা